11. ΑΣΤΥΝΟΜΙΚΗ ΔΙΑΤΑΞΙΣ υπ’ αριθ. 1 της 23 Δεκ. 1965/14 Φεβρ. 1966 (ΦΕΚ  Β΄ 86) Περί υποχρεώσεων κατόχων Κυνηγετικών Όπλων. Έν Αθήναις σήμερον την 20ήν του μηνός Δεκεμβρίου του έτους 1965, ημείς ο Αρχηγός του Σώματος της Αστυνομίας Πόλεων Ευάγγελος Καραμπέτσος, έχοντες υπ’ όψιν τα άρθρ. 2 παρ. 1 εδάφ. α΄ και 168 παρ. 2 του Νόμ. 2458/1953 «περί Οργανισμού του Σώματος της Αστυνομίας Πόλεων» ως και το άρθρ. 15 του υπ’ αριθ. 25/10/4.11.1958 Β.Δ/τος «περί Κανονισμού του Αστυνομικού Σώματος», διατάσσομεν: Άρθρ.1.-Οι καθ’ οιονδήποτε τρόπον κάτοχοι Κυνηγετικών Όπλων, δι’ εμπορείαν ή θήραν, υποχρεούνται, όπως δηλώσωσι ταύτα, εντός 15νθημέρου προθεσμίας από της δημοσιεύσεως της παρούσης εις το οικείον Τμήμα Ασφαλείας ή Παράρτημα Ασφαλείας. Άρθρ.2.-Η αυτή υποχρέωσις υφίσταται και δια πάσαν περίπτωσιν αγοράς, πωλήσεως, ανταλλαγής ή καταστροφής των κυνηγετικών όπλων. Άρθρ.3.-Οι παραβάται της παρούσης, ης η ισχύς άρχεται από της δημοσιεύσεώς της και ης η εκτέλεσις ανατίθεται εις τους Αστυνομικούς Υπαλλήλους, διώκονται και τιμωρούνται κατά τας διατάξεις του άρθρ. 459 του Ποινικού Κώδικος. Περί της υποχρεώσεως των κατόχων κυνηγετικών όπλων προς εφοδιασμόν των δια δελτίου κατοχής κυνηγετικού όπλου παρά της αρμοδίας Δασικής Αρχής του τόπου της μονίμου κατοικίας των βλ. την υπ’αριθ. 215242/2455 της 16/27 Σεπτ. 1968 απόφ. Υπ. Γεωργίας (τόμ. 17Α σελ. 582,03). 